PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 23.02.2000

Nr. 399


A V I Z

asupra propunerii legislative privind trecerea Institutului de Cercetări Biologice Iaşi şi a Institutului de Cercetări Biologice Cluj - Napoca din structura Institutului Naţional de Cercetare Dezvoltare pentru Ştiinţe Biologice Bucureşti, subordonat Agenţiei Naţionale pentru Ştiinţă, Tehnologie şi Inovare, în structura Academiei Române.



Cu adresa nr.399 din 3 februarie 2000, înregistrată sub nr.99/XVIII/11 din 3 februarie 2000, Secretarul general al Camerei Deputaţilor a trimis  Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 23 februarie 2000 Comisia juridică, de disciplină şi imunităţi a examinat propunerea legislativă şi a hotărât, cu majoritate de voturi, să o avizeze favorabil, cu recomandarea pentru comisia sesizată în fond, de a ţine seama de observaţiile şi propunerile de redactare şi de tehnică legislativă din Avizul favorabil nr.1386/31.12.1999, al Consiliului Legislativ şi  de Punctul de  vedere al Guvernului înaintat cu adresa nr.8939/16.12.1999, de către  Departamentul pentru Relaţia cu Parlamentul.



Având în vedere conţinutul juridic şi obiectul reglementării, propunerea legislativă face parte din categoria legilor ordinare.

